钦定古今图书集成/明伦汇编/氏族典/第412卷 > 杜黄裳
## 钦定古今图书集成/明伦汇编/氏族典/第412卷 > 杜黄裳

按《唐书杜黄裳传》：“黄裳，字遵素，京兆万年人。擢进士
第，又中宏辞。郭子仪辟佐朔方府，入为侍御史。为裴
延龄所恶，十期不迁。贞元末，拜太子宾客，迁太常卿。
时王叔文用事，黄裳未尝过其门。皇太子总军国事，
擢黄裳门下侍郎。始，德宗务姑息藩镇，黄裳言宜鉴
贞元之弊，帝嘉纳之。由是平夏，剪齐灭蔡，复两河，以”
机秉还宰相，纪律设张，赫然号“中兴。”元和二年，以检
校司空同中书门下平章事，为河中、晋绛节度使，俄
封邠国公。明年卒，谥宣献。黄裳达权变，有王佐大略，
性雅澹，未始忤物。子载，终太仆少卿。

===杜兼===按《唐书杜兼传》：“兼字处弘，中书令正伦五世孙。初，正
伦无子，故以兄子志静为后。父廙为郑州录事参军
事。安禄山乱，逃去，为追骑所害。兼尚幼，逃入终南山。
伯父存介为贼执，临刑，兼号呼愿为奴以赎，遂皆免。
建中初，进士高第，徐泗节度使张建封表置其府。积
劳为濠州刺史。性浮险，尚豪侈。元和初，入为刑部郎”
中，改苏州刺史。比行，上书言“李锜必反”，留为吏部郎
中。寻擢河南尹，卒。